Jonas Balžekas

Jonas Balžekas (1925 m. vasario 4 d. Nuotekuose, Pabaisko valsčius – 2012 m. balandžio 14 d. Vilniuje) – Lietuvos agronomas bitininkas, habilituotas biomedicinos mokslų daktaras.

 Biografija 
1945 m. baigė Ukmergės gimnaziją, 1950 m. Lietuvos žemės ūkio akademijos  Agronomijos fakultetą. 1950 m. Kauno sodininkystės ir daržininkystės technikumo dėstytojas. 1950–1953 m. LŽŪA aspirantas. 1953–1955 m. LŽŪA dėstytojas. 1954 m. LŽŪA apgynė žemės ūkio mokslų kandidato disertaciją.http://www.mokslas.mii.lt/mokslas/SRITYS/duom00.php?pav=B&sritis=B 

1955–1959 m. dirbo Radviliškio bandymų stotyje. 1959 m. Terespolio dvaro parke įkūrė bityną. 1959–1993 m. dirbo Žemdirbystės institute: 1959–1972 m. vyresnysis mokslinis bendradarbis, 1972–1984 m. Bitininkystės sektoriaus vedėjas. 1984 m. žemės ūkio mokslų daktaras. 1984–1993 m. instituto Bitininkystės skyriaus vedėjas.http://www.bitininkusajunga.lt/lt/Skelbimai/id-21

1959–1989 m. Lietuvos sodininkystės draugijos bitininkų sekcijos vadovas, 1989–1991 m. ir nuo 1994 m. Lietuvos bitininkų sąjungos prezidentas. 1977 m. LTSR nusipelnęs agronomas.

 Mokslinė veikla 
1959–1985 m. Žemdirbystės instituto eksperimentiniame ūkyje sukomplektavo veislinį bityną – mokslinio tiriamojo darbo bazę. Su J. Straigiu ištyrė Lietuvos vietines bites. 1972–1975 m. Jurbarko ir Tauragės rajonų miškuose sukomplektavo vietinių bičių draustinį, Pervalkoje – izoliacinį bičių motinų poravimosi punktą. Sukūrė kompleksinio bičių naudojimo ir raudonųjų dobilų apdulkinimo technologijas.

 Bibliografija 
 Bitininkystė (su kt.), 1970 m.
 Bitininko mėgėjo žinynas, 1977–1978 m. (su L. Petkevičiene). – Vilnius: Mokslas, 1977. – 138 p.
 Bičių ūkis ir jo perspektyvos, 1978 m.
 Bitės ir raudonieji dobilai sėklai, 1985 m.
 Bitininko žinynas (su kt.). – Vilnius: Mokslas, 1987. – 379 p.

 Šaltiniai 

 Nuorodos 
 Bitininkas J. Balžekas: „Iš bičių mokiausi kantrybės“, 2008-09-10 

Kategorija:Lietuvos žemės ūkio teoretikai
Kategorija:Lietuvos bitininkai